Renet Vanker

Renet Vanker (sündinud 22. septembril 1998 Tallinnas) on eesti võrkpallur. 2018. aastast on ta kuulunud Eesti võrkpallikoondisse ja hooaja 2021/22 keskpaigast mängib ta Belgia meistriliiga klubis VC Greenyard Maaseik. Vanker esindas noorteklassides SK Tats Tallinnat, kus ta põhiliseks treeneriks oli Raigo Tatrik. Osaleti omavanuste Eesti karika- ja meistrivõistlustel, kus võideti korduvalt medaleid, kuid tiitleid ei võidetud. Vanker kuulus Eesti noormeeste koondisse (sündinud 1997. aastal ja hiljem), kelle treeneriteks olid Oliver Lüütsepp ja Ülari Kaibald. Suurematel rahvusvahelistel võistlustel valikturniiridest kaugemale ei jõutud. 2018. aastal kutsuti ta esimest korda Eesti võrkpallikoondise juurde B-koondise koosseisu. Ta on esindanud Eestit Euroopa meistrivõistluste finaalturniiril kahel korral (2021 ja 2023). Euroopa liigas on ta Eestit esindanud kolmel turniiril (2021, 2022 ja 2023) ning teeninud ka ühe pronksmedali (2021). Vanker liitus 2015. aastal 16-aastaselt Eesti võrkpalliklubiga Selver Tallinn ning kuulus klubi koosseisu kokku kuuel ja poolel järjestikusel hooajal. Esimesel kahel hooajal (2015/16 ja 2016/17) tulid Eesti meistriks ning teisel hooajal saadi Eesti karikavõistlustel teine koht. Esimesel kahel hooajal kandis meeskonnas põhisidemängija rolli Tauno Lipp, kuid kolmanda hooaja alguses ta lahkus klubist ning seda rolli sai hakata kandma Renet. Järgneval kahel hooajal (2017/18 ja 2018/19) mängiti noorendatud koosseisuga ning kohalikel võistlustel medaliteni ei jõutud. Hooajal 2019/20 liitus klubiga mitu välismängijat ning sihid seati taas kõrgeks, kuid kevadel hooaeg peatati koroonapandeemia tõttu ning medaleid välja ei mängitud. Hooajal 2020/21 liitus meeskonnaga mitu kogenud mängijat ning meeskond suutis võita nii Credit24 Meistriliiga kui Eesti karikavõistlused; Eesti meistrivõistlustel saadi kolmas koht. Vanker alustas Selver Tallinnas ka seitsmendat hooaega (2021/22), kui jõuti Eesti karikavõistluste finaali, kus tuli tunnistada Bigbank Tartu paremust. Hooaja keskel siirdus ta välismaale ning liitus Belgia tippklubiga VC Greenyard Maaseik, kus mängis ka Eesti võrkpallikoondise keskblokeerija Henri Treial. Uue koduklubi hooaja esimesel CEV Meistrite liiga võidumatšil valiti Vanker mängu kõige väärtuslikumaks mängijaks. Reneti sisseelamine klubisse oli niivõrd edukas, et 1,5 kuu möödudes pikendas ta juba klubiga lepingut. Meistrite liigas jäädi pidama alagrupifaasi, Belgia meistrivõistlustel saadi kolmas koht. Teisel hooajal (2022/23) tuli CEV Cupi veerandfinaalis Märt Tammearu koduklubi Roeselare Knacki paremust tunnistada. Sama klubi paremust tunnistati ka Belgia karikavõistluste poolfinaalis ja Belgia meistrivõistluste finaalseerias. Balti liiga 2020/21 Selver Tallinnaga Riikide meistrivõistlused 2015/16 Eesti meistrivõistlused Selver Tallinnaga 2016/17 Eesti meistrivõistlused Selver Tallinnaga 2020/21 Eesti meistrivõistlused Selver Tallinnaga 2021/22 Belgia meistrivõistlused Maaseiki Greenyardiga 2022/23 Belgia meistrivõistlused Maaseiki Greenyardiga Riikide karikavõistlused 2016/17 Eesti karikavõistlused Selver Tallinnaga 2020/21 Eesti karikavõistlused Selver Tallinnaga 2021/22 Eesti karikavõistlused Selver Tallinnaga 2021 Euroopa Liiga Kertu Laak: Laagi ja Miileni viis küsimust | Kondiste, õige nimega Vanker. Kalja ja juustupallide toel Meistrite Liigasse Võrkpall24, 04.02.2022. Selgusid võrkpallikoondise kandidaadid Euroopa Kuldliiga mängudeks ERR, 18.04.2018. Võrkpallur Renet Vanker liitus Meistrite liiga meeskonnaga ERR, 03.01.2022. Ülo Russak: Raigo Tatrik – pöörasest võrkpallurist veelgi pöörasemaks treeneriks Harju Elu, 12.05.2021. Renet Vanker Sporditulemused (vaadatud 08.02.2024). Poisid 97 Eesti Võrkpalli Liidu arhiiv. Kaks võrkpalli noortekoondist alustavad MM-valiksarja ERR arhiiv, 05.01.2017. Selgus Eesti võrkpallikoondise koosseis koduseks EM-finaalturniiriks ERR, 20.08.2021. Selgus Eesti võrkpallikoondise koosseis mänguks Tšehhiga ERR, 25.05.2022. Eesti võrkpallikoondis alistas kindlalt Belgia ja teenis Kuldliigas pronksi ERR, 20.06.2021. Selveri noored astuvad vastu Balti ühisliiga liidrile ERR arhiiv, 07.11.2017. Johannes Vedru: Renet Vanker esimesest suurest finaalist: alguses oli väike värin sees! ERR, 23.12.2020. Aadu Luukase karikas jäi Tartusse ERR, 22.12.2021. Kertu Laak: Renet Vanker valiti Maaseiki hooaja esimese eurovõidu MVP-ks! Võrkpall24, 09.02.2022. Newsflash: #VCGREENYARDMsk and Renet Vanker... VC Greenyard Maaseik Instagram, 18.02.2022. Belgias võrkpalli nautiv Vanker: tingimused on siin ideaalilähedased ERR, 10.03.2022. Võrkpallurid välismaal: Venno, Raadik ja Pupart tulid medalitele ERR, 25.04.2022. Tammearu koduklubi Roeselare pääses CEV-i karikaturniiril poolfinaali ERR, 16.02.2023. Nädal piiri taga: Tammearu pääses karikafinaali, Kreegi ja Kordase heast mängust võiduks ei piisanud ERR, 19.12.2022. Nädal piiri taga: Tammearu krooniti Belgia meistriks, Treialile ja Vankerile hõbe, Viiberile Rumeenias pronks Eesti Võrkpalli Liit, 08.05.2023. CEV Champions League Volley 2022 | Men Statistics CEV arhiiv (vaadatud 08.02.2024). CEV Volleyball Cup 2023 | Men Statistics CEV arhiiv (vaadatud 08.02.2024). CEV Champions League Volley 2024 | Men Statistics CEV arhiiv (vaadatud 08.02.2024). CEV Volleyball Cup 2024 | Men Statistics CEV arhiiv (vaadatud 08.02.2024). Sidemängija efektiivsust hinnatakse rünnakute kvaliteedi järgi peale tõstet. Hinnangu saamiseks peab sidemängija mängima vähemalt 3. mängus ning sooritama minimaalselt 10% meeskonna tõstetest. Renet Vanker Mängija profiil CEV kodulehel Renet Vanker Eesti Võrkpalli Liit Renet Vanker Nisse Huttunen International Sports Agency Renet Vanker Volleybox